पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. अपने दोस्त के साथ मोटरसाइकिल पर जा रहे ट्रेनी आईपीएस कश्मीरी गेट इलाके के समीप सड़क हादसे का शिकार हो गए। हादसे में ट्रेनी आईपीएस को मामूली चोंटें आई हैं जबकि बाइक चला रहे उनके दोस्त की मौके पर ही मौत हो गई।
पुलिस के अनुसार ट्रेनी आईपीएस देवेश कुमार इन दिनों उत्तर-पूर्वी जिले के सीलमपुर इलाके में बतौर असिस्टेंट पुलिस कमिश्नर तैनात है। शुक्रवार देर रात्रि वह अपने दोस्त करमवीर के साथ बाइक पर कश्मीरी गेट से राजघाट की ओर जा रहे थे। करमवीर मुखर्जी नगर में रहकर सिविल सर्विसेज की तैयारी कर रहे थे। दोनों दोस्त जैसे ही नेपाली पार्क के समीप पहुंचे तभी पीछे से आ रहे एक ट्रक ने मोटर साइकिल को टक्कर मार दी।
टक्कर के बाद देवेश मोटर साइकिल की दाहिनी ओर और करमवीर बाई ओर गिरा। करमवीर संभल पाते उससे पहले ट्रक का एक पहिया उनके ऊपर चढ़ गया। जिसके चलते करमवीर की मौके पर ही मौत हो गई। मौके पर पहुंची पुलिस ने करमवीर के शव को कब्जे में लेने के बाद देवेश कुमार को ट्रामा सेंटर में भर्ती कराया। प्राथमिक उपचार के बाद देवेश कुमार को छुट्टी दे दी गई। वहीं घटना के बाद ट्रक चालक ट्रक समेत फरार हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn